बिस्के दी खाड़ी आई गई। पर मिगी नां मास खाने दी लोड़ पेई ते नां शरांब पीने दी। मिगी आखेआ गेआ हा जे में मास नईं खाने बारै, लोकें दे प्रमाण पत्र किट्ठे करदे रमां। में इस अंग्रेज मित्रै कोला गै पहला प्रमाण-पत्र मंगेआ। उसने बड़ी खुशी कन्ने ओ लिखी दित्ता। में उसी बड़ा चिर, साम्बी-सम्हालियै अपने कोल रक्खेआ, पर फी मिगी पता लग्गा जे मास खाने आले लोक बी इस चाली दे प्रमाण पत्र किठ्ठे करी सकदे न, तां उस प्रमाण पत्रै बारै मेरा ओ मोह बी त्रूट्टी गेआ। में सोचेआ- जो कोई इस बारै मेरी गल्लें पर जकीन नईं करग उसी इस चाली दे प्रमाण-पत्र दस्सने दा बी के लाह ऐ?